
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Προγράμματος Μεταπτυχιακών Σπουδών του 
Τμήματος Ηλεκτρολόγων Μηχανικών και Μηχανικών 

Υπολογιστών του Παν/μίου Θεσσαλονίκης. 1 

Έγκριση προγράμματος Μεταπτυχιακών Σπουδών του 
Τμήματος Ποιμαντικής του Πανεπιστημίου Αθη¬ 
νών. 2 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Β1/723 Ο) 

Έγκριση Προγράμματος Μεταπτυχιακών Σπουδών του 

Τμήματος Ηλεκτρολόγων Μηχανικών και Μηχανικών 

Υπολογιστών του Παν/μίου Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ, 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
δεν προκαλείται ετήσια δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 1993 - 1994 τη 
λειτουργία του Προγράμματος Μεταπτυχιακών Σπουδών 
του τμήματος Ηλεκτρολόγων Μηχανικών και Μηχανικών 
Υπολογιστών της πολυτεχνικής Σχολής του Αριστοτελείου 
Πανεπιστημίου Θεσσαλονίκης, το οποίο κατάρτισε η Γε¬ 
νική Συνέλευση Ειδικής Σύνθεσης του παραπάνω τμήμα¬ 
τος στη συνεδρίασή της αρ. 5/29.5.93 και ενέκρινε η Σύ¬ 
γκλητος Ειδικής Σύνθεσης στη Συνεδρίασή της αρ. 2/ 
20.5.93 και 3/3.6.93 και το οποίο έχει ως εξής: 

Αρθρο 1 

Γενικές Διατάξεις 

Το Τμήμα Ηλεκτρολόγων Μηχανικών και Μηχανικών 
. Υπολογιστών της Πολυτεχνικής Σχολής του ΑΠΘ οργανώ¬ 
νει και λειτουργεί από το ακαδημαϊκό έτος 1993-94 Πρό¬ 


γραμμα Μεταπτυχιακών Σπουδών σύμφωνα με τις γενικές 
διατάξεις της απόφασης αυτής και τις διατάξεις των άρ¬ 
θρων 10 έως και 12 του Ν. 2083/1992. 

Αρθρο 2 

Αντικείμενο - Σκοπός 

Η εξέλιξη της επιστήμης του Ηλεκτρολόγου Μηχανικού, 
που εμπεριέχει τα γνωστικά αντικείμενα της Ηλεκτρονι¬ 
κής, των Τηλεπικοινωνιών, της Ηλεκτρικής Ενέργειας και 
Ηλεκτρικών Μηχανών, του Αυτόματου Ελέγχου, της Πλη¬ 
ροφορικής και Υπολογιστών, επέβαλε την ανάπτυξη αντί¬ 
στοιχων ερευνητικών κατευθύνσεων στις οποίες το ΤΗΜ 
ανταποκρίνεται με επιτυχία. Αυτό τεκμηριώνεται από τα 
ερευνητικά προγράμματα που προωθούνται στο ΤΗΜ, 
από την εμπλοκή σημαντικού αριθμού νέων επιστημόνων 
σε αυτά και από τις δημοσιεύσεις που προκύπτουν. Το 
ΠΜΣ έχει σαν αντικείμενο τη συντονισμένη ανάπτυξη των 
παραπάνω συγγενών ερευνητικών κατευθύνσεων, που 
αναφέροντάι όλες σε τεχνολογίες αιχμής και εμπίπτουν 
σε επιστημονικούς τομείς υψηλής προτεραιότητας για τη 
χώρα μας. 

Η σκοπιμότητα του ΠΜΣ προκύπτει από τις παρακάτω 
επιμέρους επιδιώξεις του: 

(α) Εναρμόνιση των γνώσεων των αποφοίτων με τις συν¬ 
θήκες που τείνουν να επικρατήσουν στην κοινοτική αγορά 
εργασίας. Το ΠΜΣ θα εξασφαλίσει ομαλότερη μετάβαση 
από το προπτυχιακό στο μεταπτυχιακό επίπεδο σπου¬ 
δών. 

(β) Εναρμόνιση με τις μεταπτυχιακές σπουδές που προ- 
σφέρονται από ομοταγή Ιδρύματα του Ελληνικού και του 
Κοινοτικού χώρου. Το ΠΜΣ θα βελτιώσει την ανταγωνιστι¬ 
κότητα του ΤΗΜΜΥ στο ευρύτερο ευρωπαϊκό περιβάλ¬ 
λον. 

(γ) Κάλυψη των αναγκών της χώρας με υψηλής στάθμης 
επιστήμονες που θα συμβάλουν στην τεχνολογική, οικο¬ 
νομική και κοινωνική ανάπτυξή της. Το ΠΜΣ θα συντελέ- 
σει στην καλύτερη αξιοποίηση του επιστημονικού δυναμι¬ 
κού και τη βελτίωση της σχετικής υποδομής. 

Αρθρο 3 

Μεταπτυχιακοί Τίτλοι 

Το ΠΜΣ απονέμει Διδακτορικό Δίπλωμα (ΔΔ). Ειδικώ- 
τερα στους αποφοίτους του ΠΜΣ απονέμεται: 

(ά) Ο τίτλος του Διδάκτορα Μηχανικού του ΤΗΜΜΥ, αν 
πρόκειται για διπλωματούχο μηχανικό ομοταγούς Πολυτε¬ 
χνικού Τμήματος, ή 

(β) Ο τίτλος του Διδάκτορα του ΤΗΜΜΥ, αν πρόκειται 

για πτυχιούχο Πανεπιστημιακού Τμήματος θετικών Επι¬ 
στημών. 

Στο διδακτορικό δίπλωμα αναφέρεται υποχρεωτικά ο τί¬ 
τλος του πτυχίου ή διπλώματος του αποφοίτου. 

Άρθρο 4 

Κατηγορίες Πτυχιούχων 

Στο ΠΜΣ είναι δυνατό να εισαχθούν διπλωματούχοι μη¬ 
χανικοί καθώς και πτυχιούχοι θετικών επιστημών που 
έχουν αποφοιτήσει από ομοταγή Ανώτατα Εκπαιδευτικά 
Ιδρύματα (ΑΕΙ) του εσωτερικού ή του εξωτερικού. Όπου 
είναι απαραίτητη η διάκριση μεταξύ των παραπάνω δύο 
κατηγοριών Μεταπτυχιακών Φοιτητών (ΜΦ) θα χρησιμο¬ 
ποιείται στο εξής η συντομογραφία ΔΜ (Διπλωματούχος 
Μηχανικός με τυπική διάρκεια προπτυχιακών σπουδών 
πέντε χρόνια) ή Π4 (Πτυχιούχος θετικών επιστημών με τυ¬ 
πική διάρκεια προπτυχιακών σπουδών τέσσερα χρόνια), 
αντίστοιχα. Κατ’ εξαίρεση είναι δυνατό να εξετασθούν 
από τη Συντονιστική Επιτροπή (ΣΕ) και αιτήσεις πτυχιού¬ 
χων άλλων πανεπιστημιακών τμημάτων. Οι τελευταίοι, 
εφόσον γίνουν δεκτοί στο ΠΜΣ, εξομοιούνται με Π4. 

Άρθρο 5 
Χρονική Διάρκεια 

Η ελάχιστη διάρκεια για την απονομή των κατά το άρθρο 
3 τίτλων ορίζεται σε έξι (6) εξάμηνα για ΔΜ και επτά (7) 
εξάμηνα για Π4. Η διδακτορική διατριβή, που είναι η κατά¬ 
ληξη των μεταπτυχιακών σπουδών, πρέπει να υποβληθεί 
για αξιολόγηση μέσα σε δώδεκα (12) εξάμηνα. Μόνο σε 
περιπτώσεις ανωτέρας βίας και μετά από αιτιολογημένη 
εισήγηση της Τριμελούς Συμβουλευτικής Επιτροπής 
(ΤΣΕ) είναι δυνατό να δοθεί παράταση για εύλογο χρόνο. 
Αρχή για τον υπολογισμό των παραπάνω χρόνων θεωρείται 
η ημερομηνία συγκρότησης της ΤΣΕ. 

Οι διάφορες φάσεις των μεταπτυχιακών σπουδών έχουν 
την παρακάτω ενδεικτική διάρκεια σε εξάμηνά: 


ΔΜ 

. Π4 

(α) Συστηματικές σπουδές 

1 

2 

(γ) Ερευνητική Εργασία 

4-10 

4-9 

(δ) Συγγραφή Διατριβής 

1 

1 

(ε) ΣΥΝΟΛΟ 

6-12 

7-12 


Άρθρο 6 

Μεταπτυχιακές Σπουδές-Προγράμματα Μαθημάτων 

Οι μεταπτυχιακές σπουδές περιλαμβάνουν συστηματι¬ 
κές σπουδές και ερευνητική εργασία που καταλήγει στη 
συγγραφή πρωτότυπης διατριβής. Η δομή των μεταπτυ¬ 
χιακών σπουδών, οι υποχρεώσεις των ΜΦ και γενικά όλες 
οι λεπτομέρειες που αφορούν στη λειτουργία του ΠΜΣ 
περιγράφονται σε οδηγό σπουδών που διατίθεται σε κάθε 
ενδιαφερόμενο. Την έκδοση του οδηγού σπουδών επιμε¬ 
λείται η ΣΕ 

1. (α) Οι συστηματικές σπουδές αφορούν σε παρακο¬ 
λούθηση και επιτυχή εξέταση σε μεταπτυχιακά μαθήματα 
που προσφέρει το ΤΗΜΜΥ. Τα εν λόγω μαθήματα απο¬ 
βλέπουν στο να προσφέρουν στους ΜΦ, ό,τι είναι ανα¬ 
γκαίο σε γνώσεις και εργαλεία για την υποστήριξη της 
ερευνητικής εργασίας που θα ακολουθήσει. Τα μεταπτυ¬ 
χιακά μαθήματα διδάσκονται τόσο στο χειμερινό όσο και 
στο εαρινό εξάμηνο. Κάθε μάθημα διαρκεί ένα (1) εξά¬ 
μηνο, δηλαδή δεκατρείς (13) εβδομάδες και αντιστοιχεί 
σε μία (1) διδακτική μονάδα. Προβλέπονται δύο (2) ώρες 
διδασκαλίας κάθε εβδομάδα. Η διδασκαλία μεταπτυχια¬ 
κού μαθήματος μπορεί, κατά την κρίση των διδασκόντων, 
να έχει τη μορφή παραδόσεων από έδρας, άσκησης των 
ΜΦ σε εργαστήρια, επεξεργασίας και παρουσίασης θεμά¬ 


των από τους ΜΦ κ.λπ. Ο κατάλογος των μεταπτυχιακών 
μαθημάτων διαμορφώνεται κάθε ακαδημαϊκό έτος από 
την ΣΕ μετά από σχετικές εισηγήσεις των Τομέων του 
ΤΗΜΜΥ, και εγκρίνεται από την ΓΣΕΣ. Ακολουθούν ενδει¬ 
κτικός κατάλογος μεταπτυχιακών μαθημάτων και συνο¬ 
πτική περιγραφή του περιεχομένου τους. Πρόκειται για 
νέα μαθήματα και όχι μαθήματα ειδίκευσης του προπτυ¬ 
χιακού προγράμματος σπουδών. Κάθε μεταπτυχιακό μά¬ 
θημα είναι δυνατό να διδάσκεται από ένα ή περισσότερα 
μέλη ΔΕΠ του ΤΗΜΜΥ ή άλλους διδάσκοντες (βλ. παρ. 
3α, άρθρο 12 του Ν. 2083/1992) με ευρεία και ικανοποιη¬ 
τική εμπειρία στο αντικείμενο του μεταπτυχιακού μαθή¬ 
ματος. Η ανάθεση της διδασκαλίας των μεταπτυχιακών 
μαθημάτων γίνεται με απόφαση της ΓΣΕΣ μετά από σχε¬ 
τική εισήγηση των Τομέων στην ΣΕ του ΤΗΜΜΥ. 

Κατάλογος Μεταπτυχιακών Μαθημάτων 


Κωδικός Τίτλος 


ΜΠ1 Προχωρημένα Κεφάλαια Συστημάτων Ηλεκτρικής 
Ενέργειας 

ΜΠ2 Προχωρημένα Κεφάλαια Ηλεκτρικών Μηχανών 
ΜΠ3 Ειδικά Κεφάλαια Πυρηνικής Τεχνολογίας 
ΜΠ4 Προχωρημένα Κεφάλαια Αριθμητικής Ανάλυσης 
ΜΠ5 Ειδικά Κεφάλαια Ηλεκτρικών Μετρήσεων 
ΜΠ6 Προχωρημένα Κεφάλαια Τεχνολογίας Υλικών 
ΜΠ7 Τεχνολογία Ημιαγωγών 
ΜΠ8 Διηλεκτρικά 

ΜΠ9 Ψηφιακά Δίκτυα Ενοποιημένων Τηλεπικοινωνια¬ 
κών Υπηρεσιών 

ΜΠ10 Προχωρημένη Ψηφιακή Επεξεργασία Εικόνας - 
Τεχνητή Όραση 

ΜΠ11 Ειδικά Κεφάλαια Βάσεων Δεδομένων 
ΜΠ12 Τεχνικές Ασαφούς Λογικής και Εφαρμογές 
ΜΠ13 Ευφυή και Αυτόνομα Συστήματα - Νευρωνικά 
Δίκτυα 

ΜΠ14 Βιομηχανικά Ηλεκτρονικά και Ελεγχος Ηλεκτρι¬ 

κών Μηχανών 

ΜΠ15 Ειδικές Αρχιτεκτονικές και Συστήματα Μικροϋ¬ 
πολογιστών 

ΜΠ16 Ειδικά θέματα Ρομποτικής και Ευέλικτων Συ¬ 
στημάτων Παραγωγής 
ΜΠ17 Κινούμενη Εικόνα και Γραφικά 
ΜΠ18 θεωρητική Πληροφορική 
ΜΠ19 θεωρία Βελτιστοποίησης 
ΜΠ20 θεωρία Εκτίμησης 

ΜΠ21 Αξιοπιστία και Διάγνωση Βλαβών Ηλεκτρικών 
Κυκλωμάτων και Συστημάτων 
ΜΠ22 Προχωρημένα Κεφάλαια Μαθηματικών 
ΜΠ23 Ηλεκτρομαγνητικό Πεδίο 
ΜΠ24 Τηλεπικοινωνιακά Συστήματα 
ΜΠ25 Μέθοδοι Επεξεργασίας Σήματος και Εφαρμο¬ 
γές .. 

ΜΠ26 Μέθοδοι Μαθηματικής Φυσικής 
ΜΠ27 θεωρία Τηλεπικοινωνιακής Κίνησης 
Μ Π 28 Επεξεργασία Ακουστικού Σήματος 
Μ Π 29 Οπτική 

ΜΠ30 Μέθοδοι Πεπερασμένων Στοιχείων 

ΜΠ31 Διάδοση - Σκέδαση Ηλεκτρομαγνητικών Κυμά¬ 

των σε Τυχαία Μέσα 
ΜΠ32 Μικροκυματικές Εφαρμογές 
ΜΠ33 Διάδοση Ραδιοκυμάτων 

Περιεχόμενο Μεταπτυχιακών Μαθημάτων 

Προχωρημένα Κεφάλαια Συστημάτων Ηλεκτρικής Ενέρ¬ 
γειας 

Βέλτιστη ροή φορτίου, εκτίμηση κατάστασης Σύστημά- 

των Ηλεκτρικής Ενέργειας (ΣΗΕ), εξωτερικά ισοδύναμα, 
μεταβατική ευστάθεια ΣΗΕ, προστασία ΣΗΕ, αυτόματος 
έλεγχος παραγωγής, οικονομική κατανομή φορτίου, βέλ¬ 
τιστη ένταξη μονάδων παραγωγής, υδροθερμική συνεργα¬ 
σία, οικονομικές ανταλλαγές ισχύος, ανάλυση αξιοπιστίας 
ΣΗΕ, ανάπτυξη συστήματος παραγωγής - διανομής, πρό¬ 
βλεψη φορτίου, ΣΗΕ με ήπιες μορφές ενέργειας. 
Προχωρημένα Κεφάλαια Ηλεκτρικών Μηχανών 

Γενικευμένη θεωρία ηλεκτρικών μηχανών, μετασχημα¬ 
τισμοί Ραι-Κ και Κγοπ, διανύσματα χώρου, μεταβατικά φαι¬ 
νόμενα, ειδικά κεφάλαια ηλεκτρικής κίνησης. 

Ειδικά Κεφάλαια Πυρηνικής Τεχνολογίας 

Αλληλεπίδραση ακτινοβολιών με την ύλη, ανίχνευση και 
μέτρηση ακτινοβολιών, θεωρία και σχεδιασμοί πυρηνικών 
αντιδραστήρων, μέθοδοι ταυτοποίησης και διάγνωσης 
σφαλμάτων. 

Προχωρημένα Κεφάλαια Αριθμητικής Ανάλυσης 

Γραμμικοί μετασχηματισμοί, πίνακες (πραγματικοί, πο- 
λυωνυμικοί), δομή πινάκων, σχέση με γραμμικά συστή¬ 
ματα δίπρυΙατ νβΐυθ ΟβοοηιροείΙίοη, ανάλυση σε ανώμαλες 
τιμές, χρονοσειρές, επίλυση μη γραμμικών εξισώσεων, 
επίλυση γραμμικών συστημάτων με μεθόδους αραιών πι¬ 
νάκων και αραιών διανυσμάτων, επίλυση προβλημάτων 
βελτιστοποίησης. 

Ειδικά Κεφάλαια Ηλεκτρικών Μετρήσεων 

Μετρήσεις ταχέως μεταβαλλομένων υψηλών και υπε¬ 
ρυψηλών τάσεων με καταμεριστές τάσεως χωρητικού και 
μεικτού τύπου, μετρήσεις διηλεκτρικών απωλειών σε 
υψηλές τάσεις διαφόρων τύπων, μετρήσεις μεταβατικών 
φαινομένων σε ηλεκτρικές μηχανές, δοκιμές - μετρήσεις 
σε μαγνητικά υλικά, διηλεκτρικά, αγωγούς και ημιαγω¬ 
γούς, λοιπές ειδικές μετρήσεις. 

Προχωρημένα Κεφάλαια Τεχνολογίας Υλικών 

Μέθοδοι ανάπτυξης υλικών, υλικά ειδικών εφαρμογών 
(μαγνητικά υλικά, υπεραγωγοί, φωτοβολταικά), τεχνικές 
χαρακτηρισμού υλικών, μελέτη συμπεριφοράς υλικών. 
Τεχνολογία Ημιαγωγών 

Κρυσταλλική ανάπτυξη, διάχυση, οξείδωση, μέθοδοι 
επίπεδης τεχνολογίας, διπολικά τρανζίστορ και δίοδοι, 
ϋΡΕΤ, Μ03ΡΕΤ. 

Διηλεκτρικά 

Μακροσκοπικές ιδιότητες, μιγαδική διαπερατότητα, 
πόλωση και μηχανισμοί πόλωσης, διαπερατότητα σε άο και 
30 πόλωση, πιεζοηλεκτρικά και φερροηλεκτρικά, διά¬ 
σπαση αερίων, υγρών και στερεών διηλεκτρικών, μονω¬ 
τικά (αέρια, υγρά, στερεά, πλολυμερή). 

Ψηφιακά Δίκτυα Ενοποιημένων Τηλεπικοινωνιακών Υπη¬ 
ρεσιών 

Δίκτυα υπολογιστών, ψηφιακά τηλεφωνικά δίκτυα, τε¬ 
χνικές μεταγωγής πακέτου και κυκλώματος, μαθηματικά 
πρότυπα συστημάτων μεταφοράς πληροφορίας και δια¬ 
χείρισης εύρους φάσματος σε δίκτυα Ι5Ε)Ν, διαδικασίες 
Μ 3 Γί<ον, τεχνικές κωδικοποίησης και μετάδοσης πακέτων 
σε πραγματικό χρόνο, πολυπλέκτες, μηχανισμοί ασύγχρο¬ 
νης μετάδοσης πακέτων, ΙΒΟΝ, δίκτυα οπτικών ινών ΡϋΟΙ 
και ϋΟΟΒ, εφαρμογές μετάδοσης σημάτων φωνής - εικό¬ 
νας και επικοινωνίας υπολογιστών σε ΕΑΝ, Μ ΑΝ και \Λ/ΑΝ. 
Προχωρημένη Ψηφιακή Επεξεργασία Εικόνας - Τεχνητή 
Όραση 

Μοντελοποίηση, ανασύνθεση και μη γραμμική επεξερ¬ 
γασία εικόνας, ανακατασκευή εικόνας από προβολές, κω¬ 
δικοποίηση δυαδικών, ασπρόμαυρων και έγχρωμων εικό¬ 
νων, επεξεργασία, ανάλυση και κωδικοποίηση εικονοσει- 
ρών, ανάλυση υφής και κίνησης, κατάτμηση εικόνας, περι¬ 
γραφή σχημάτων, μαθηματική μορφολογία, ανάλυση εικό¬ 
νων στέρεο, ανάλυση έγχρωμης εικόνας, μελέτη φωτι¬ 
σμού αντικειμένων, εφαρμογές στη ρομποτική και βιοία- 
τρική. 


Ειδικά Κεφάλαια Βάσεων Δεδομένων 

Υλοποίηση σχεσιακών συστημάτων, μοντέλα και σχε- 
διασμός βάσεων δεδομένων, κατανεμημένες βάσεις δε¬ 
δομένων, επεξεργασία και βελτιστοποίηση ερωτήσεων, 
μηχανές βάσεων δεδομένων, επικοινωνία με χρήστη, μέ¬ 
θοδοι προσπέλασης και δεικτοδότηση, προχωρημένα συ¬ 
στήματα, επεκτάσιμα συστήματα, επαγωγικές βάσεις δε¬ 
δομένων, ΡγοΙο 9 , ευφυή συστήματα. 

Τεχνικές Ασαφούς Λογικής και Εφαρμογές 

θεωρία ασαφών συνόλων, συναρτήσεις συμπερασμού 
(ίππρίίοβίϊοη ίυποΐίοπε) και ασαφείς βάσεις κανόνων, τεχνι¬ 
κές συμπερασμού (ίηίβΓβηοβ Ιβοάηϊηυββ) και ασαφή συ¬ 
στήματα, συστήματα αναγνώρισης και ελέγχου μη γραμμι¬ 
κών συστημάτων, υβριδικά συστήματα νευρωνικών και 
ασαφών τεχνικών, εφαρμογές της ασαφούς λογικής σε 
διάφορα γνωστικά αντικείμενα. 

Ευφυή και Αυτόνομα Συστήματα - Νευρωνικά Δίκτυα 

Απόκτηση και ολοκλήρωση πληροφορίας από αισθητή¬ 
ρια, περιγραφή αβεβαιότητας, παράσταση πληροφορίας 
και γνώσης με πρότυπα και σύμβολα, νευρωνικά δίκτυα, 
αντίληψη συμβάντων, αρχιτεκτονικές ευφυών και αυτόνο¬ 
μων συστημάτων, αναγνώριση και επεξεργασία προτύπων 
με νευρωνικά δίκτυα, συστήματα δράσης - ελέγχου, συ¬ 
στήματα λήψεως αποφάσεων, επεξεργασία πληροφορίας 
σαν δυναμικό φαινόμενο, εκμάθηση μηχανών, εκπαί¬ 
δευση με επιβλέποντα, αυτοοργάνωση και εκπαίδευση με 
επιβράβευση, κατάστρωση σχεδίων, υλοποίηση με νευ¬ 
ρωνικά δίκτυα, ευφυή και αυτόνομα ρομπότ, περιγραφή 
συγκεκριμένων συστημάτων. 

Βιομηχανικά Ηλεκτρονικά και Έλεγχός Ηλεκτρικών Μηχα¬ 
νών 

Δυναμική ηλεκτρικών μηχανών, έλεγχοι ( 503 Ι 3 Γ, νβοΙΟΓ) 
ηλεκτρικών μηχανών εναλλασσομένου ρεύματος, μέ¬ 
τρηση μεταβλητών, ελέγχου, σχεδίαση αναλογικών, ψη¬ 
φιακών και υβριδικών ελεγκτών, σχεδίαση και έλεγχος 
βαθμιδών ισχύος, δημιουργία ολοκληρωμένων μονάδων 
ελέγχου. 

Ειδικές Αρχιτεκτονικές και Συστήματα Μικροϋπολογι¬ 
στών 

Τεχνικές προγραμματισμού, αρχιτεκτονικές ΠΙ50 και 
ΟΟΒϋΙΟ, ψηφιακοί επεξεργαστές σήματος, επεξεργα¬ 
στές συγκεκριμένωνεφαρμογών, επεξεργαστές, ασα¬ 
φούς λογικής, υλοποιήσεις νευρωνικών δικτύων, αρχιτε¬ 
κτονικής ροής δεδομένων, μηχανές τεχνητής νοημοσύ¬ 
νης, μηχανές ΕΙ5Ρ και ΡΒΟΙΟΘ, συνειρμικοί υπολογιστές, 
συστήματα πολυεπεξεργαστών και πολυυπολογιστών, αρ¬ 
χιτεκτονική αγωγού, συστολικά συστήματα, \Λ/3νθίΐΌηΙ αρ¬ 
χιτεκτονικές, δίκτυα διασύνδεσης πολυεπεξεργαστών, 
παράλληλες γλώσσες προγραμματισμού. 

Ειδικά θέματα Ρομποτικής - Ευέλικτων Συστημάτων 
Παραγωγής 

Δημιουργία τροχιάς, μη γραμμικά συστήματα ελέγχου 
και ανάλυσης ευστάθειας, έλεγχος θέσης και δύναμης, 
έλεγχος με ανάδραση εικόνας, έλεγχος παραγωγής, με¬ 
θόδων τεχνητής νοημοσύνης στη μοντελοποίηση, σχε¬ 
δίαση και έλεγχο των ευέλικτων συστημάτων παραγω¬ 
γής* 

Κινούμενη Εικόνα και Γραφικά 

Κωδικοποίηση ακίνητης και κινούμενης εικόνας, ϋΡΕΘ, 
ϋΒΙΟ, ΜΗΕΟ, αντιστρεπτή συμπίεση εικονοσειρών ννβνβ- 
ΙθΙδ, τηλεόραση υψηλής ευκρίνειας, επεξεργασία, κωδι¬ 
κοποίηση και μετάδοση μοντέλων δύο και τριών διαστά¬ 
σεων, νίάβοίίιοηβ, κινούμενα γραφικά και εικονοποιήσεις, 
καταγραφή και μετάδοση σειρών γραφικών (βπίιπβϋοη) και 
εικονοσειρών (νίάβο) σε συστήματα πολλαπλών μέσων, 

Οϋ/Ι, νϋ/Ι.. 

θεωρητική Πληροφορική 

Αυτόματα, δίκτυα Ρβίπ, προσομοίωση διακριτών γεγο¬ 
νότων, θεωρία προσχεδιασμού. 

θεωρία Βελτιστοποίησης 

Μη γραμμικά συστήματα, βέλτιστος αυτόματος έλεγ¬ 
χος, δυναμικός προγραμματισμός, γενετικοί αλγόριθμοι, 
·> στοχαστικός βέλτιστος αυτόματος έλεγχος, 
θεωρία Εκτίμησης 

θεωρία τυχαίων μεταβλητών, στοχαστικές ακολουθίες, 
στασιμότητα, εργοδικότητα, διαδικασίες ΜβΓΚον, θεωρία 
αναμονής, θεωρία Βαγβδ, βέλτιστη μη γραμμική κατάταξη 
Μν, ΜΙ_, ΜΑΡ, Νβυιτιαη-ΡβαΓδοη, μη παραμετρικές δοκι¬ 
μές, θεωρία εκτίμησης, βέλτιστη εκτίμηση, βέλτιστη μη 
γραμμική εκτίμηση Μν, ΜΑΡ, Μ1_, φράγμα 0 Γ 3 πιβΓ-Β 30 , 
φίλτρα ννίθπβΓ, φίλτρα ΚβΙπίθη. 

Αξιοπιστία και Διάγνωση Βλαβών Ηλεκτρικών Κυκλωμά¬ 
των και Συστημάτων 

Ανάλυση και σχεδίαση ανεκτικότητας βλαβών, μέθοδοι 
βελτίωσης της αξιοπιστίας συστημάτων, αυτόματη διά¬ 
γνωση βλαβών, αναλογικών και ψηφιακών κυκλωμάτων, 
τεχνικές ενσωματωμένου αυτοελέγχου, εφαρμογές σε 
αναλογικά, ψηφιακά και μεικτά κυκλώματα. 
Προχωρημένα Κεφάλαια Μαθηματικών 
Διαφορικές εξισώσεις με μερικές παραγώγους, συναρ¬ 
τήσεις ΘΓββη, ειδικές συναρτήσεις, προχωρημένα κεφά¬ 
λαια μαθηματικής ανάλυσης, μη γραμμικά φαινόμενα, 
στοχαστική ανάλυση και τυχαίες διαφορικές εξισώσεις. 
Ηλεκτρομαγνητικό Πεδίο 

Ειδικά κεφάλαια ηλεκτροστατικού και μαγνητοστατικού 
πεδίου, θέματα μετάδοσης, ακτινοβολίας και σκέδασης 
ηλεκτρομαγνητικών κυμάτων. 

Τηλεπικοινωνιακά Συστήματα 
Στατιστική θεωρία τηλεπικοινωνιών, τεχνικές ψηφιακής 
μετάδοσης, αλγεβρική κωδικοποίηση ελέγχου σφαλμά¬ 
των, τηλεπικοινωνιακές τεχνικές απλωμένου φάσματος, 
συστήματα επικοινωνίας υπολογιστών. 

Μέθοδοι Επεξεργασίας Σήματος και Εφαρμογές 
Διατάξεις πρόσκτησης και επεξεργασίας σημάτων, ανο¬ 
μοιόμορφη δειγματοληψία, εκτίμηση χρονικού μέσου 
όρου, ανάλυση ΟορδΙαίΓΠ, εφαρμογές, φίλτρα ννίβηβΓ, 
εκτίμηση ροπών στάσιμου σήματος, ροπές ανώτερης τά¬ 
ξης, μη στάσιμα στοχαστικά σήματα, ανίχνευση κυματο- 
μορφών, κατάταξη και αναγνώριση σημάτων, ανάλυση σή¬ 
ματος στο πεδίο του χρόνου και στο πεδίο των συχνοτή¬ 
των, εφαρμογές στην επεξεργασία ηλεκτρικών, μαγνητι- 
κών, ακουστικών και βιολογικών σημάτων. 

Μέθοδοι Μαθηματικής Φυσικής 
Ανάπτυξη συναρτήσεων σε σειρές, μιγαδικές συναρτή¬ 
σεις, γραμμικές ολοκληρωτικές εξισώσεις, λογισμός με¬ 
ταβολών, οριακές συνθήκες και προβλήματα ιδιοτιμών, 
ελλειπτικές και υπερβολικές διαφορικές εξισώσεις, μέθο¬ 
δοι διαταραχών, ολοκληρωτικοί μετασχηματισμοί, 
θεωρία Τηλεπικοινωνιακής Κίνησης 
Μοντέλα μαρκοβιανών διαδικασιών με μαζικές αφίξεις - 
αναχωρήσεις (συστήματα εικόνας - γραφημάτων), κατα¬ 
νομή ΕΜβης, μελέτη διακύμανσης της ώρας αιχμής και του 
χρόνου αναμονής για εξυπηρέτηση, ολοκληροδιαφορική 
εξίσωση Τβίοοε, θεωρία μελέτης επιλεγμένων μηνυμά¬ 
των (οοΙΙθοΙϊνθ ΓΠθΓΚδ), τεχνική ροπογγενητριών συναρτή¬ 
σεων, προσεγγιστικές επιλύσεις μοντέλων τηλεπικοινω¬ 
νιακών συστημάτων, επίλυση δικτύων σε συμφόρηση, εξί¬ 
σωση διάχυσης, εξυπηρέτηση με προτεραιότητες (ϋΡΟ, 
ΗΟΙ. κ.λπ.), μοντέλα τηλεπικοινωνιακής κίνησης πολλών 
μεταβλητών (δίκτυα ενοποιημένων υπηρεσιών, κινητή τη¬ 
λεφωνία). 

Επεξεργασία Ακουστικού Σήματος 
Δειγματοληψία στο χρόνο, κβάντιση πλάτους, υπερ- 
δειγματοληψία, μορφοποίηση θορύβου, αποθήκευση σε 
μέσα τυχαίας προσπέλασης, κωδικοποίηση, ανίχνευση και 
διόρθωση σφαλμάτων, συμπίεση, εκμετάλλευση ψυχοα- 


κουστικών φαινομένων, προηγμένες τεχνικές επεξεργα¬ 
σίας και μοντελοποίησης ακουστικών σημάτων, πρωτό¬ 
κολλα επικοινωνίας ψηφιακών ακουστικών σημάτων και 
συστημάτων. 

Οπτική , 

Φαινόμενα μη γραμμικής οπτικής, εξίσωση μετάδοσης 
κύματος, παραγωγή δεύτερης αρμονικής, αυτοεστίαση, 
σκέδαση Ββιηβη, σκέδαση ΒπΙΙουίπ, κβαντική θεώρηση 
των φαινομένων, αριθμητικές μέθοδοι διάδοσης δέ¬ 
σμης. 

Μέθοδοι Πεπερασμένων Στοιχείων 
Τριγωνικά πεπερασμένα στοιχεία πρώτης τάξης, στοι¬ 
χεία ανώτερης τάξης στη βαθμωτή εξίσωση ΗθΙπιΙιοΙίζ, κα¬ 
μπυλόγραμμα και ειδικά πεπερασμένα στοιχεία, τριδιά- 
στατα πεπερασμένα στοιχεία, αριθμητική επίλυση των εξι¬ 
σώσεων των πεπερασμένων στοιχείων, σχεδίαση ισοδυ- 
ναμικών επιφανειών και δυναμικών γραμμών, εύρεση της 
κατανομής ενέργειας και διαφόρων ενεργειακών παραμέ¬ 
τρων (Β, 1_, Ο, Ζ κ.λπ.). 

Διάδοση - Σκέδαση Ηλεκτρομαγνητικών Κυμάτων σε Τυ¬ 
χαία Μέσα 

Αλληλεπίδραση ηλκετρομαγνητικών κυμάτων με σκε- 
δαστές τυχαίου σχήματος, τυχαία διανομή σωμάτωγ, τυ¬ 
χαία ανώμαλες διεπιφάνειες, τυχαία στρωματοποιημένα 
και τυρβώδη μέσα, θεμελίωση του προβλήματος ακτινο¬ 
βολίας με άμεση και έμμεση εφαρμογή οριακών συνθη¬ 
κών, με τη διαγραμματική μέθοδο, την ομαδο-θεωρητική 
μέθοδο, τη θεωρία δίακτίνισης και διάφορες προσεγγιστι- 
κές τεχνικές. Εξετάζονται ειδικά θέματα, όπως η παλμο¬ 
σκέδαση, η φασματική ανάπτυξη της αισθητήριας ακτινο¬ 
βολίας και η εκπομπή από τυχαία μέσα του φυσικού περι¬ 
βάλλοντος. 

Μικροκυματικές Εφαρμογές 
Ειδικά θέματα επίγειων και δορυφορικών μικροκυματι- 
κών επικοινωνιών, σύνθεση μικροκυματικών κεραιών, θε¬ 
ωρία και εφαρμογές μικροκυματικής θέρμανσης. 

Διάδοση Ραδιοκυμάτων 

Διάδοση παρουσία ομοιογενούς επιπέδου εδάφους, 
θεωρίες ΒοππιηβΓίβΙά, ννβγΙ και νβη άβΓ ΡοΙ, προσεγγιστική 
λύση ΝογΙοπ, κύμα εδάφους, ακτινοβολία από στοιχειώ¬ 
δεις ρευματικές κατανομές (ηλεκτρικές, μαγνητικές, ορι¬ 
ζόντιες και κατακόρυφες), διάδοση παρουσία ανομοιογε- 
νούς επιπέδου εδάφους, εφαρμογή θεωρημάτων αντι¬ 
στάθμισης και ΘΓββη, διάδοση επί ανωμάλου εδάφους, 
κριτήρια ανωμαλίας, διάφορες προσεγγιστικές λύσεις. 

(β) Η παρακολούθηση των μεταπτυχιακών μαθημάτων 
είναι υποχρεωτική για τους ΜΦ. Ο μέγιστος αριθμός μετα¬ 
πτυχιακών μαθημάτων στα οποία μπορεί να εγγράφει 
κάθε εξάμηνο ένας ΜΦ είναι τέσσερα (4). Η επιλογή των 
μαθημάτων γίνεται από τον ΜΦ με υπόδειξη της ΤΣΕ. Η 
επίδοση του ΜΦ στα μεταπτυχιακά μαθήματα αξιολογεί¬ 
ται με εξετάσεις. Ο βαθμός σε κάθε μάθημα πρέπει να εί¬ 
ναι τουλάχιστον έξι (6) σε κλίμακα 1-10. Σε περίπτωση 
αποτυχίας παρέχεται δυνατότητα μίας ακόμη εξέτασης σε 
κάθε μεταπτυχιακό μάθημα. Αποτυχία και στη δεύτερη 
εξέταση οποιουδήποτε μαθήματος έχει σαν αποτέλεσμα 
την περάτωση των μεταπτυχιακών σπουδών. 

(γ) Οι συστηματικές σπουδές των ΔΜ περιλαμβάνουν 
τουλάχιστον τέσσερα (4) εξαμηνιαία μεταπτυχιακά μαθή¬ 
ματα. Η υποχρέωση αυτή μπορεί να ολοκληρωθεί στο 
πρώτο εξάμηνο των μεταπτυχιακών σπουδών και πρέπει 
να έχει ολοκληρωθεί μέσα στα δύο (2) πρώτα εξάμηνα. 

(δ) Οι συστηματικές σπουδές των Π4 περιλαμβάνουν 
τουλάχιστον οκτώ (8) μαθήματα και συγκεκριμένα τουλά¬ 
χιστον τέσσερα (4) μαθήματα από το πρόγραμμα ειδίκευ¬ 
σης της συγγενέστερης κατεύθυνσης σπουδών μηχανικού 
του ΤΗΜΜΥ και τουλάχιστον τέσσερα (4) μεταπτυχικά μα¬ 
θήματα. Οι σπουδές του Π4 περιλαμβάνουν επίσης την 

εκπόνηση ερευνητικής εργασίας υπό επίβλεψη. Η εργα¬ 
σία αυτή αντιστοιχεί σε δύο (2) διδακτικές μονάδες. Η εξέ¬ 
τασή της γίνεται σύμφωνα με τον κανονισμό Διπλωματι- 
κάων Εργασιών του ΤΗΜΜΥ. Η επίδοση του Π4 στα μαθή¬ 
ματα και στην ερευνητική εργασία αξιολογείται με εξετά¬ 
σεις. Ο βαθμός που προκύπτει από κάθε εξέταση πρέπει 
να είναι τουλάχιστον 6 σε κλίμακα 1-10. Παρέχεται δυνα¬ 
τότητα μίας ακόμη εξέτασης σε κάθε μάθημα και στην 
ερευνητική εργασία. Αποτυχία και στη δεύτερη εξέταση 
οποιουδήποτε μαθήματος ή στη δεύτερη εξέταση της 
ερευνητικής εργασίας συνεπάγεται την περάτωση των με¬ 
ταπτυχιακών σπουδών. Οι συστηματικές σπουδές του Π4 
μπορούν να ολοκληρωθούν σε δύο (2) εξάμηνα και πρέπει 
να έχουν ολοκληρωθεί μέσα στα τρία (3) πρώτα εξάμηνα 
των μεταπτυχιακών σπουδών. 

(ε) Με την επιτυχή περάτωση των συστηματικών σπου¬ 
δών του ο ΜΦ αποκτά αυτόματα την ιδιότητα του Υποψή¬ 
φιου Διδάκτορα (ΥΔ). Στην αντίθετη περίπτωση, όπως και 
σε περίπτωση διακοπής των μεταπτυχιακών σπουδών για 
οποιοδήποτε άλλο λόγο αλλά πάντως μετά το πέρας των 
συστηματικών σπουδών, χορηγείται στο ΜΦ βεβαίωση 
στην οποία εμφαίνεται η επίδοσή του στα μαθήματα που 
παρακολούθησε και, κατά περίπτωση, την ερευνητική ερ¬ 
γασία που διεξήγε. Η εν λόγω βεβαίωση δεν ισοδυναμεί με 
Μεταπτυχιακό Δίπλωμα Ειδίκευσης (ΜΔΕ) και δεν δη¬ 
μιουργεί επαγγελματικά δικαιώματα αντίστοιχα με εκείνα 
που συνοδεύουν το Δίπλωμα Μηχανικού που απονέμει το 
ΤΗΜΜΥ. 

2. Η ερευνητική εργασία που ακολουθεί τις συστηματι¬ 
κές σπουδές αποβλέπει στη συστηματική διερεύνηση και 
πρωτότυπη επεξεργασία από το ΜΦ του θέματος που έχει 
ορισθεί από την ΤΣΕ. Η ερευνητική εργασία μπορεί να αρ¬ 
χίσει παράλληλα με τις συστηματικές σπουδές. Η ερευνη¬ 
τική δραστηριότητα του ΥΔ ελέγχεται από την ΤΣΕ. Στο 
τέλος κάθε εξαμήνου ο ΥΔ υποβάλλει στην ΤΣΕ έκθεση 
δραστηριοτήτων. Επιπλέον παρουσιάζει, όποτε κρίνεται 
απαραίτητο από την ΤΣΕ, σε ανοικτή διάλεξη θέμα σχε¬ 
τικό με την ερευνητική εργασία του. Η ΤΣΕ είναι υποχρεω¬ 
μένη να υποβάλλει ετήσια έκθεση προόδου του ΜΦ στην 
ΣΕ του ΤΗΜΜΥ. 

3. Σε κάθε ΜΦ είναι δυνατό να ανατεθεί επικουρικό δι¬ 
δακτικό έργο κατά προτεραιότητα στο Εργαστήριο, στον 
Τομέα και στο Τμήμα. Η εν λόγω υποχρέωση, που συνο¬ 
δεύεται από σχετική αμοιβή, αντιστοιχεί σε 26-40 ώρες 
εργασίας ανά εξάμηνο. Επιπλέον, ΜΦ είναι δυνατό να 
εμπλέκονται, εφόσον το επιθυμούν και πάντα με τη σύμ¬ 
φωνη γνώνη της ΤΣΕ, σε συναφή ερευνητικά προγράμ¬ 
ματα. 

4. Μόλις η ΤΣΕ κρίνει ότι η ερευνητική εργασία του ΥΔ 
έχει ωριμάσει, δίνει την εντολή να αρχίσει η συγγραφή της 
διδακτορικής διατριβής. Ακολουθεί η τελική αξιολόγηση 
και κρίση της σύμφωνα με τα προβλεπόμενα στην παρ. 5 
του άρθρου 12 του Ν. 2083/1992. Σημειώνεται εδώ μό¬ 
νον ότι η Επταμελής Εξεταστική Επιτροπή (ΕΕΕ) μπορεί 
να διακόψει τη διαδικασία αξιολόγησης και να υποδείξει 
στον ΥΔ να συμπληρώσει ή/και να βελτιώσει τη διατριβή 
του. Κατά το εύλογο χρονικό διάστημα που μεσολαβεί μέ¬ 
χρι τη συνέχιση της διαδικασίας αξιολόγησης την ευθύνη 
παρακολούθησης του ΥΔ αναλαμβάνει πάλι η ΤΣΕ. Η σύ¬ 
γκληση της ΕΕΕ γίνεται με ευθύνη του επιβλέποντα. Μετά 
την έγκριση της διδακτορικής διατριβής ο επιβλέπων δια¬ 
βιβάζει στην ΓΣΕΣ το πρακτικό της δημόσιας παρουσία¬ 
σης, εξέτασης, αξιολόγησης και βαθμολόγησης της διδα¬ 
κτορικής διατριβής του ΥΔ, υπογεγραμμένο από όλα τα 
μέλη της ΕΕΕ. Η αναγόρευση του ΥΔ σε διδάκτορα γίνεται 


από τη ΓΣΕΣ σε ανοικτή συνεδρίαση στην οποία παρίστα- 
ται και ο Πρύτανης του ΑΠΘ ή ένας από τους Αντιπρυτά- 
νεις. 

Άρθρο 7 

Εισαγωγή Μεταπτυχιακών Φοιτητών 

1. Ο αριθμός εισακτέων καθ’ όλη τη διάρκεια του ΠΜΣ 
δεν μπορεί να υπερβαίνει το 15% του αριθμού εισακτέων 
προπτυχιακών φοιτητών του ΤΗΜΜΥ. 

2. (α) Κάθε θέση ΜΦ αντιστοιχεί αμφιμονοσήμαντα σε 
θέμα διδακτορικής διατριβής που προτείνεται από μέλος ή 
μέλη ΔΕΠ του ΤΗΜΜΥ. Η διαδικασία ίδρυσης θέσης ΜΦ 
εκκινεί από το ενδιαφερόμενο(α) μέλος(η) ΔΕΠ με σχε¬ 
τική έκθεση που ορίζει το θέμα της διδακτορικής διατρι¬ 
βής, περιγράφει την κατάσταση της επιστήμης στην αντί¬ 
στοιχη γνωστική περιοχή, προδιαγράφει την προσδοκώ- 
μενη συμβολή της διδακτορικής διατριβής και καθορίζει 
τις δυνατότητες χρηματοδότησης της ερευνητικής εργα¬ 
σίας. Ο οικείος Τομέας γνωμοδοτεί καταρχήν για τη σκο¬ 
πιμότητα αλλά και τη δυνατότητα ίδρυσης της νέας θέσης. 
Τελική απόφαση λαμβάνεται από την ΓΣΕΣ μετά από εισή¬ 
γηση της ΣΕ. 

(β) Οι νέες θέσεις ΜΦ προκηρύσσονται τον Ιανουάριο 
και τον Ιούλιο κάθε έτους. Υποψηφιότητες για νέες θέ¬ 
σεις ΜΦ είναι δυνατό να υποβληθούν μέσα σε είκοσι (20) 
ημέρες από την προκήρυξη. Ο κατάλογος με τα ονόματα 
των υποψηφίων που επιλέγονται ανακοινώνεται δέκα (10) 
ημέρες μετά τη λήξη της προθεσμίας υποβολής υποψη¬ 
φιοτήτων. 

(γ) Δεν προβλέπονται δίδακτρα για τους ΜΦ. Δεν επι¬ 
τρέπεται απασχόληση ΜΦ σε διδακτικές ή ερευνητικές 
δραστηριότητες του ΤΗΜΜΥ, εκτός αν έχει εξαοφαλισθεί 
ειδική, προσωρινή, αμοιβή. 

3. Η επιλογή υποψηφίων ΜΦ πραγματοποιείται από την 
ΣΕ λαμβάνοντας υπόψη τα εξής: 

(α) το βαθμό διπλώματος ή πτυχίου, 

(β) τη σχέση των μαθημάτων ειδίκευσης και ενδεχομέ¬ 
νως της διπλωματικής εργασίας του υποψηφίου ΜΦ με 
την υπόψη θέση, 

(γ) τις συστατικές επιστολές (απαιτούνται τουλάχιστον 
δύο και οπωσδήποτε μία πό τον επιβλέποντα της διπλω¬ 
ματικής εργασίας, αν πρόκειται για υποψήφιο ΔΜ), 

(δ) τη γνώση ξένης γλώσσας, που θα εξασφαλίζει πρό¬ 
σβαση στη μεγάλη πλειοψηφία των σχετικών δημοσιευμέ¬ 
νων εργασιών και συγγραμμάτων, 

(ε) την ικανότητα χρήσης. Ηλεκτρονικού Υπολογιστή 
(ΗΥ), εφόσον κρίνεται σκόπιμο, 

(στ) τυχόν δημοσιεύσεις ή ανακοινώσεις του υποψη¬ 
φίου, 

(ζ) το βιογραφικό σημείωμα του υποψηφίου, που συνο¬ 
δεύεται και από έκθεση των σχετικών ενδιαφερόντων του, 
(η) την αξιολόγηση των υποψηφίων ΜΦ από το(α) μέ- 
λος(η) ΔΕΠ που είχε(αν) εκκινήσει την προκήρυξη της 
υπόψη θέσης και 

(θ) τη γενική παρουσία του υποψηφίου ΜΦ στην προ¬ 
φορική συνέντευξη που παραχωρεί στην ΣΕ. Στη συνέ¬ 
ντευξη παρευρίσκεται και υποβάλλει ερωτήσεις και το(α) 
ενδιαφερόμενο(α) μέλος(η) ΔΕΠ. 

Τα κριτήρια (η,θ) έχουν ιδιαίτερη βαρύτητα για την επι¬ 
λογή του κατάλληλου υποψήφιου ΜΦ για κάθε θέση. Η ΣΕ 
υποβάλλει στην ΓΣΕΣ συνολική εισήγηση για τους υποψή¬ 
φιους ΜΦ. Την ευθύνη για την τελική απόφαση έχει η 
ΓΣΕΣ. 

3. Με την πλήρωση της θέσης συγκροτείται η αντί¬ 
στοιχη Τριμελής Συμβουλευτική Επιτροπή (ΤΣΕ) που έχει 
την ευθύνη παρακολούθησης των μεταπτυχιακών σπου¬ 
δών του ΜΦ. Στην ΤΣΕ, που ορίζεται από την ΓΣΕΣ, περι¬ 
λαμβάνεται με την ιδιότητα του επιβλέποντα το μέλος 

ΔΕΠ που είχε εκκινήσει τη διαδικασία προκήρυξης της θέ¬ 
σης ΜΦ. Τα δύο άλλα μέλη της ΤΣΕ πρέπει να δραστηριο¬ 
ποιούνται σε συγγενή γνωστικά αντικείμενα. 

Άρθρο 8 

Προσωπικό - Όργανα 

Στο ΠΜΣ θα απασχοληθεί το σύνολο των μελών ΔΕΠ 
του ΤΗΜΜΥ, που σήμερα περιλαμβάνει 8 Καθηγητές, 6 
Αναπληρωτές Καθηγητές, 13 Επίκουρους Καθηγητές και 
8 Λέκτορες. Στο ΤΗΜΜΥ εργάζονται ακόμη 1 Βοηθός, 9 
Επιστημονικοί Συνεργάτες, 4 ΕΜΥ, 27 μέλη ΕΔΤΠ και 5 
διοικητικοί υπάλληλοι (1 ΠΕ, 3 ΔΕ και 1 ΣΕ). Εκτιμάται ότι 
με το υπάρχον ΔΕΠ του ΤΗΜΜΥ αλλά και με τη σταδιακή 
υλοποίηση του τετραετούς προγράμματος η λειτουργία 
του ΠΜΣ θα προχωρήσει απρόσκοπτα. 

Όργανα του ΠΜΣ στο ΤΗΜΜΥ είναι η ΓΣΕΣ και η ΣΕ. Οι 
αρμοδιότητες των οργάνων αυτών αναφέρονται στην παρ. 
1 γ του άρθρου 12 του Ν. 2083/1992. Ειδικά για τη ΣΕ ορί¬ 
ζεται επιπλέον ότι είναι επταμελής, αποτελούμενη από 
τον πρόεδρο του ΤΗΜΜΥ και δύο (2) μέλη ΔΕΠ από κα¬ 
θένα από τους τρεις (3) Τομείς. Η θητεία της ΣΕ είναι τριε- 
τής. Η εργασία της ΣΕ υποστηρίζεται από τη Γραμματεία 
του ΤΗΜΜΥ, που τηρεί αρχείο των ΜΦ. 

Άρθρο 9 

Υλικοτεχνική Υποδομή 

Το ΤΗΜΜΥ στεγάζεται σε τρεις ορόφους του κτιρίου Δ' 
της Πολυτεχνικής Σχολής του ΑΠΘ καθώς επίσης και στη 
βορεινή πτέρυγα του κτιρίου Γ'. Διαθέτει επίσης εργαστη¬ 
ριακούς χώρους στο υπόγειο του κτιρίου Δ'. Η συνολική 
έκταση των χώρων του ΤΗΜΜΥ είναι 3.700 τ.μ. από τα 
οποία 2300 τ.μ. καταλαμβάνονται από εργαστηριακούς 
χώρους όπου είναι εγκατεστημένος ο εξοπλισμός των εκ¬ 
παιδευτικών εργαστηρίων. Επί του παρόντος λειτουργούν 
13 εργαστήρια κατανεμημένα στους τρεις Τομείς. Τα ερ¬ 
γαστήρια διαθέτουν αξιόλογο εξοπλισμό (π.χ. σταθμούς 
εργασίας, όργανα μετρήσεων υψηλής ακρίβειας, αξονικό 
τομογράφο κ.λ.π.) η αξία του οποίου εκτιμάται σε 500 εκ. 
δρχ. Σημαντικό μέρος του εξοπλισμού και των χώρων των 
εργαστηρίων χρησιμοποιείται από υπάρχοντα ερευνητικά 
προγράμματα ή δραστηριότητες. Στο άμεσο μέλλον ανα¬ 
μένεται η επέκταση του ΤΗΜΜΥ σε νέες εγκαταστάσεις 
έκτασης 3200 τ.μ., που προβλέπονται στο σχέδιο επέκτα¬ 
σης της Πολυτεχνικής Σχολής του ΑΠΘ. Επιπλέον το 
ΤΗΜΜΥ διαθέτει νέα βιβλιοθήκη, που εμπλουτίζεται και 
οργανώνεται σε διασύνδεση με άλλες βιβλιοθήκες του 
ΑΠΘ. 

Άρθρο ΙΟ 

Διάρκεια Λειτουργίας 

Το ΠΜΣ θα λειτουργήσει για δέκα (10) έτη με τη δομή 
και το σχήμα που έχει περιγράφει παραπάνω. Μετά το πέ¬ 
ρας της παραπάνω περιόδου το ΠΜΣ θα αναθεωρηθεί με 
βάση τα δεδομένα εκείνης της εποχής και την εμπειρία 
που θα έχει αποκτηθεί τότε από τη λειτουργία του. 

Άρθρο 11 

Κόστος Λειτουργίας 

Το κόστος λειτουργίας του ΠΜΣ συνδέεται με την οργά¬ 
νωση νέων μεταπτυχιακών μαθημάτων, τον εμπλουτισμό 
των εργαστηρίων και της βιβλιοθήκης και γενικά με την 
υποστήριξη αυξημένου αριθμού ερευνητών. Εκτιμάται ότι 
κατά τα πρώτα χρόνια λειτουργίας του ΠΜΣ θα απαιτη¬ 
θούν σε ετήσια βάση 60 εκ. δρχ. που αναλύονται ως εξής: 

(α) 30 εκ δρχ. για περαιτέρω εξοπλισμό των εργαστη¬ 
ρίων, 

(β) 15 εκ δρχ. για επιπλέον ΗΥ και λογισμικό, 

(γ) 5 εκ δρχ. για οργάνωση και διεξαγωγή μαθημάτων 


(δ) 5 εκ δρχ. για εμπλουτισμό και οργάνωση της βιβλιο¬ 
θήκης και 

(ε) 5 εκ δρχ. για διαρρυθμίσεις και εξοπλισμό χώρων ερ¬ 
γασίας. 

Με δεδομένο ότι το ΤΗΜΜΥ έχει προσελκύσει τα τε¬ 
λευταία χρόνια από εξωτερική χρηματοδότηση επενδύ¬ 
σεις συνολικού ύψους 650 εκ. δρχ. εκτιμάται ότι τά παρα¬ 
πάνω ετήσια έξοδα για τη λειτουργία του ΠΜΣ θα καλυ¬ 
φθούν με το σημερινό ρυθμό εισροής πόρων. Ως εκ τού¬ 
του προς το παρόν δεν θα αναζητηθούν πρόσθετοι πόροι 
από το ΥΠΕΠΘ. Η καλύτερη οργάνωση των μεταπτυχια¬ 
κών σπουδών, που είναι και το ζητούμενο με το ΠΜΣ, ανα¬ 
μένεται να συντελέσει στην προσέλκυση πρόσθετων πό¬ 
ρων από κοινοτικά ή εθνικά προγράμματα καθώς και από 
δημόσιους ή ιδιωτικούς φορείς. Επιπλέον το ΤΗΜΜΥ ανα¬ 
μένει αύξηση των πόρων του μέσω των δραστηριοτήτων 
του Ερευνητικού Πανεπιστημιακού Ινστιτούτου (ΕΠΙ), την 
ίδρυση του οποίου προωθεί παράλληλα με το ΠΜΣ. 

Άρθρο 12 

Μεταβατικές Διατάξεις 

Οι ερευνητές που εκπονούν ήδη διδακτορική διατριβή 
στο ΤΗΜΜΥ εντάσσονται στο ΠΜΣ σύμφωνα με τις παρα¬ 
κάτω μεταβατικές διατάξεις. Όσοι έγιναν δεκτοί για εκπό¬ 
νηση διδακτορικής διατριβής (λαμβάνεται εδώ υποψη η 
ημερομηνία συγκρότησης της ΤΣΕ) μετά την 1η Σεπτεμ¬ 
βρίου 1992 αποκτούν αυτόματα την ιδιότητα του ΜΦ και 
υπέχουν την υποχρέωση παρακολούθησης δύο (2) μετα¬ 
πτυχιακών μαθημάτων ανεξάρτητα από το είδος των βασι¬ 
κών σπουδών τους. Όσοι έγιναν δεκτοί πριν από την 1 η 
Σεπτεμβρίου 1992 απαλλάσσονται από τις υποχρεώσεις 
που συνδέονται με τις συστηματικές σπουδές και απο¬ 
κτούν αυτόματα την ιδιότητα του ΥΔ. Κάθε άλλο πρό¬ 
βλημα που τυχόν θα ανακύπτει κατά την αρχική λειτουργία 
του ΠΜΣ θα αντιμετωπίζεται από την ΓΣΕΣ μετά από σχε¬ 
τική εισήγηση της ΣΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Β1/716 (2) 

Έγκριση προγράμματος Μεταπτυχιακών Σπουδών του 

Τμήματος Ποιμαντικής του Πανεπιστημίου Αθηνών. 

Ο ΥΠΟΥΡΓΟΣ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 3.000.000 δρχ. και εφάπαξ 
δαπάνη 2.000.000 δρχ. κατά το πρώτο χρόνο λειτουργίας, 
η οποία θα καλυφθεί από τον Προϋπολογισμό του Υπουρ¬ 
γείου Εθνικής Παιδείας και θρησκευμάτων Φ.120 και 
ΚΑΕ 5299 με αντίστοιχη αύξηση της χορήγησης του Πανε¬ 
πιστημίου Αθηνών, αποφασίζουμε: 

Εγκρίνουμε από το Ακαδημαϊκό έτος 1993-94 την προ¬ 
σαρμογή του Προγράμματος Μεταπτυχιακών Σπουδών το 
οποίο κατάρτισε η Γενική Συνέλευση Ειδικής Σύνθεσης 

του παραπάνω τμήματος στη συνεδρίαση αριθ. 2/7.4.91 
και ενέκρινε η Σύγκλητος Ειδικής Σύνθεσης στη συνε¬ 
δρίασή της αριθ. 14/17.6.1993 και το οποίο έχει ως εξής: 

Άρθρο 2 

Αντικείμενο και σκοποί 

Αντικείμενο και σκοποί του Προγράμματος αυτού είναι: 
α) Η δημιουργία φυτωρίου νέων ερευνητών, β) Η προώ¬ 
θηση της επιστημονικής έρευνας με τη σύνταξη άρθρων, 
διδακτορικών διατριβών, μονογραφιών, πραγματοποίηση 
κριτικών εκδόσεων κειμένων, συγκρότηση ειδικών θεμα¬ 
τικών βιβλιογραφιών κ.ά. γ) Η εξυπηρέτηση αναγκών της 
Εκκλησίας της Ελλάδος, των άλλων Ορθοδόξων Εκκλη¬ 
σιών, ιδιαίτερα σήμερα των Ορθοδόξων Εκκλησιών της 
Ανατολικής Ευρώπης, των χωρών της Ορθοδόξου Ιεραπο¬ 
στολής και του πέραν των ορίων της Ελλάδος Ελληνισμού, 
δ) Η κατάρτιση ειδικευμένων στελεχών για την Δευτερο¬ 
βάθμια εκπαίδευση, ε) Η καλλιέργεια πνεύματος επιστη¬ 
μονικής συνεργασίας μεταξύ των θεολογικών Σχολών, 
εσωτερικού και εξωτερικού και στ) Η πληρέστερη προ¬ 
σφορά στις ανάγκες της σύγχρονης ελληνικής κοινω¬ 
νίας. 

Άρθρο 3 

Μεταπτυχιακοί τίτλοι 

Το Π.Μ.Σ. του Τμήματος Ποιμαντικής χορηγεί: α) Μετα¬ 
πτυχιακό δίπλωμα ειδικεύσεως (πρώτος κύκλος σπουδών) 
για τις εξής έξι ειδικότητες: 1) Βιβλικών Σπουδών, 2) Εκ¬ 
κλησιαστικής Γραμματείας, 3) θρησκειολογίας και Ιερα¬ 
ποστολικής, 4) Κανονικού Δικαίου, ε) Ποιμαντικής θεολο¬ 
γίας και Αγωγής και 6) Χριστιανικής Λατρείας και β) Διδα¬ 
κτορικό δίπλωμα (δεύτερος κύκλος). Οι ετερόδοξοι λαμ¬ 
βάνουν ειδικό δίπλωμα μεταπτυχιακών σπουδών. 

Άρθρο 4 

Υποψήφιοι για το Π.Μ.Σ. 

Δεκτοί στο Π.Μ.Σ. μπορούν να γίνουν: α) οι κάτοχοι πτυ¬ 
χίου Ορθοδόξων θεολογικών Σχολών, β) Ορθόδοξοι πτυ- 
χιούχοι θεολογικών Σχολών της αλλοδαπής, πανεπιστη¬ 
μιακού επιπέδου, κατά περίπτωση (μετά από απόφαση 
της Γ.Σ.Ε.Σ.), αναγνωριζομένου από το ΔΙΚΑΤΣΑ, και γ) 
από τους ετεροδόξους οι: Προχαλκηδόνιοι, οι Παλαιοκα- 
θολικοί, οι Ρωμαιοκαθολικοί, οι Αγγλικανοί, μέλη Διαμαρ- 
τυρομένων Ομολογιών - μελών του Παγκοσμίου Συμβου¬ 
λίου των Εκκλησιών, πτυχιούχοι των αντιστοίχων πανεπι¬ 
στημιακών Σχολών, δ) Η Γ.Σ.Ε.Σ. κρίνει κατά περίπτωση 
ειδικές κατηγορίες υποψηφίων. 

Άρθρο 5 

Χρονική διάρκεια σπουδών 

Η χρονική διάρκεια του προγράμματος είναι για μεν τη 
λήψη Μεταπτυχιακού Διπλώματος Ειδικεύσεως τέσσερα 
(4) εξάμηνα, για δε τη λήψη Διδακτορικού Διπλώματος έξι 
(6), συνυπολογιζομένων και των τεσσάρων εξαμήνων του 
πρώτου κύκλου. 

Άρθρο 6 

Πρόγραμμα Μαθημάτων - Σπουδαστικές Υποχρεώσεις 

Στον πρώτο κύκλο σπουδών ο μεταπτυχιακός φοιτητής 
οφείλει να παρακολουθήσει δώδεκα (12) δίωρα μαθή¬ 
ματα, κατανεμημένα στα τρία πρώτα Εξάμηνα, και να συ- 
ντάξει και παρουσιάσει δύο (2) ερευνητικές - φροντιστη¬ 
ριακές εργασίες σε κάθε Εξάμηνο από αυτά. Στο τέταρτο 
διδακτικό Εξάμηνο με την επιστημονική καθοδήγηση του 
επιβλέποντος μέλους του Δ.Ε.Π. και της συντονιστικής 
επιτροπής προχωρεί στη σύνταξη της διπλωματικής του 
εργασίας. 


Για τη λήψη του μεταπτυχιακού διπλώματος ειδικεύ- 
σεως είναι απαραίτητα: α) η επιτυχής εξέταση στα διδα¬ 
σκόμενα μαθήματα και β) η σύνταξη των 6 ερευνητικών - 
φροντιστηριακών εργασιών και της διπλωματικής εργα¬ 
σίας. Η διπλωματική εργασία κρίνεται από τριμελή εξετα¬ 
στική επιτροπή, η οποία συνεκτιμά και τις λοιπές ερευνη¬ 
τικές εργασίες του φοιτητή. 

Οι διδακτικές μονάδες ορίζονται σε δύο (2) για κάθε δί¬ 
ωρο μάθημα, σε τρεις (3) για κάθε ερευνητική - φροντι¬ 
στηριακή εργασία και σε επτά (7) για την διπλωματική ερ¬ 
γασία. 

Τα προσφερόμενα μαθήματα από τα έξι προγράμματα 
του Τμήματος είναι τα εξής: 

Α. Βιβλικές Σπουδές: 

1. Ειδικά θέματα Βιβλικής θεολογίας και Ιστορίας 

2. Ειδικά θέματα Βιβλικής Αρχαιολογίας - θεσμολο- 
γίας 

3. Ειδικά θέματα Εισαγωγής και Ερμηνείας της Παλαιός 
Διαθήκης εκ των Ο’ 

4. Ειδικά θέματα Ερμηνευτικής και Ερμηνείας της Πα¬ 
λαιός Διαθήκης εκ του πρωτοτύπου 

5. Ειδικά θέματα εβραϊκής γλώσσας 

6. Ειδικά θέματα Εισαγωγής και Ερμηνείας της Καινής 
Διαθήκης 

7. Ειδικά θέματα Ερμηνευτικής και Ερμηνείας της Και¬ 
νής Διαθήκης 

8. Ειδικά θέματα ιστορίας της εποχής της Καινής Διαθή¬ 
κης 

9. Ειδικά θέματα Πατερικής βιβλικής ερμηνείας 

Β. Εκκλησιαστική Γραμματεία 

1. Ειδικά θέματα Πατρολογίας 

2. Ειδικά θέματα ελληνικής εκκλησιαστικής Γραμματο- 
λογίας 

3. Ειδικά θέματα Ερμηνείας Πατέρων και Πατερικής 
θεολογίας 

4. Ειδικά θέματα Γενικής Εκκλησιαστικής Ιστορίας 

5. Ειδικά θέματα ερμηνείας των Οικουμενικών Συνό¬ 
δων 

6. Ειδικά θέματα Βυζαντινής θεολογίας 

7. Ειδικά θέματα Ορθοδόξου Πνευματικότητος 

8. Ειδικά θέματα κριτικής εκδόσεως κειμένων 

Γ. θρησκειολογία και Ιεραποστολική 

1. Ειδικά θέματα Φιλοσοφίας και θρησκείας 

2. Ειδικά θέματα Ψυχολογίας της θρησκείας 

3. Ειδικά θέματα Ιεραποστολικής 

4. Ειδικά θέματα θρησκειολογίας 

5. Ειδικά θέματα Ιστορίας των θρησκευμάτων 

6. Ειδικά θέματα Φιλοσοφίας και Ιστορίας της Φιλοσο¬ 
φίας 

Δ. Κανονικό Δίκαιο 

1. Ειδικά θέματα Κανονικού Δικαίου 

2. Ειδικά θέματα Ελληνικού Εκκλησιαστικού Δικαίου 

3. Ειδικά θέματα Οικογενειακού Δικαίου 

4. Ειδικά θέματα ερμηνείας των Ιερών Κανόνων 

5. Ειδικά θέματα Εγκληματολογίας (θεολογική θεώ¬ 
ρηση). 

Ε. Ποιμαντική θεολογία και Αγωγή 

1. Ειδικά θέματα Ομιλητικής 

2. Ειδικά θέματα Ποιμαντικής και Ποιμαντικής Ψυχολο¬ 
γίας 

3. Ειδικά θέματα Γενικής Παιδαγωγικής . 

4. Ειδικά θέματα Χριστιανικής και Κοινωνικής ηθικής 

5. Ειδικά θέματα Χριστιανικής Αγωγής 

6. Ειδικά θέματα Παιδαγωγικής και Διδακτικής 

7. Ειδικά θέματα Ποιμαντικής Γάμου και Οικογενείας 

8. Ειδικά θέματα Διδακτικής του Μαθήματος των θρη¬ 
σκευτικών 

ΣΤ'. Χριστιανική Λατρεία 

1. Ειδικά θέματα Λειτουργικής 

2. Ειδικά θέματα Αγιολογίας και Υμνολογίας 

3. Ειδικά θέματα Εξομολογητικής 

4. Ειδικά θέματα Τελετουργικής 

5. Ειδικά θέματα Ιστορίας και Λατρείας 

6. Ειδικά θέματα Βυζαντινής Μουσικολογίας 

7. Ειδικά θέματα Βυζαντινής Μουσικής και Ψαλτικής 

Στον δεύτερο κύκλο σπουδών, που έχει ως στόχο την 
εκπόνηση διδακτορικής διατριβής, η τριμελής συμβου¬ 
λευτική επιτροπή δύναται κατά περίπτωση να υποδείξει 
στον υποψήφιο διδάκτορα την παρακολούθηση ειδικών 
μαθημάτων ανά διδακτικό εξάμηνο, ενώ παράλληλα ο τε¬ 
λευταίος θα καθοδηγείται στην έρευνα και την σύνταξη 
της διατριβής του. 

Άρθρο 7 

Αριθμός εισακτέων 

Το Τμήμα θα δέχεται κάθε ακαδημαϊκό έτος έως είκοσι 
τέσσερες (24) μεταπτυχιακούς φοιτητές και για τους έξι 
τομείς προγραμμάτων, δηλ. α) Βιβλικών σπουδών, β) Εκ¬ 
κλησιαστικής Γραμματείας, γ) θρησκειολογίας και Ιερα¬ 
ποστολικής, δ) Κανονικού Δικαίου, ε) Ποιμαντικής θεολο¬ 
γίας και Αγωγής και στ) Χριστιανικής Λατρείας. 

, Κατά τα δύο πρώτα έτη λειτουργίας του Π.Μ.Σ. και 
μόνο, ο ανωτέρω αριθμός των εισακτέων κατ’ έτος μπορεί 
να είναι τριπλάσιος του ανωτέρω. 

Άρθρο 8 

Δυνατότητα Λειτουργίας 

Το Τμήμα μπορεί στην παρούσα φάση να λειτουργήσει 
απρόσκοπτα με το υφιστάμενο επιστημονικό και διοικη¬ 
τικό προσωπικό του. Ειδικότερα, από τα 19 μέλη του ΔΕΠ 
του Τμήματος μπορούν να αναλάβουν μεταπτυχιακό έργο 


10 Καθηγητές, 3 Αναπληρωτές Καθηγητές, 3 Επίκουροι 
Καθηγητές και 3 Λέκτορες. 

Άρθρο 9 

Υλικοτεχνική υποδομή 

Η υπάρχουσα υλικοτεχνική υποδομή (αίθουσες, βιβλιο¬ 
θήκη, οπτικοακουστικά μέσα κ.λπ.) ανταποκρίνονται στις 
διδακτικές ανάγκες του Προγράμματος Μεταπτυχιακών 
Σπουδών. 

Άρθρο 10 

Χρονική διάρκεια Π.Μ.Σ. 

Η συνολική χρονική διάρκεια του παρόντος Π.Μ.Σ. θα 
είναι εννέα (9) χρόνια. 

Άρθρο 11 

Μακροπρόθεσμες δαπάνες λειτουργίας 

Για την αρτιότερη λειτουργία του Π.Μ.Σ., ιδιαίτερα μετά 
την πλήρη ανάπτυξή του, θα απαιτηθούν: 

1. Ένα φωτοτυπικό μηχάνημα και ένα μηχάνημα ανα- 
γνώσεως χειρογράφων από μικροφίλμ σύνολο δρχ. 
2 . 000 . 000 . 

Οι ανωτέρω δαπάνες θα είναι εφ’ άπαξ. 

Το ετήσιο λειτουργικό κόστος του Π.Μ.Σ. ανέρχεται στο 
ποσό των 3.000.000 δρχ. (για τον εμπλουτισμό της βιβλιο¬ 
θήκης με ειδική ξενόγλωσση και ελληνική βιβλιογραφία 
και κάλυψη τρεχουσών δαπανών, για την προμήθεια επο¬ 
πτικού υλικού, φωτοτυπικού χάρτου, γραφικής ύλης κ.α.). 

Μόνη πηγή χρηματοδοτήσεως για τα ανωτέρω είναι το 
ΥΠΕΠΘ. 

Άρθρο 12 

Μεταβατική διάταξη 

Μέχρις ότου καταρτισθεί από το Πανεπιστήμιο Αθηνών 
και εγκριθεί από το ΥΠΕΠΘ ο εσωτερικός κανονισμός λει¬ 
τουργίας του, ο οποίος θα ρυθμίζει και τα σχετικά με τον 
κανονισμό μεταπτυχιακών σπουδών του Πανεπιστημίου 
(άρθρ. 5, παρ. 3 εδ. ζ του Ν. 2083/1992), ό,τι αφορά τις 
λεπτομέρειες της λειτουργίας του Π.Μ.Σ. του Τμήματος 
Ποιμαντικής θα ρυθμίζεται με αποφάσεις της Γ.Σ.Ε.Σ. του 
Τμήματος. 

Η απόφαση αυτή να δημοσιευθεί στην Εφημερίδα της 
Αθήνα, 23 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



